Indianos kopų nacionalinis parkas

Indianos kopų nacionalinis parkas (angl. Indiana Dunes National Park) – nacionalinis parkas Jungtinėse Amerikos Valstijose, šiaurės vakarinėje Indianos dalyje, prie pietinių Mičigano ežero krantų. Parkas driekiasi nuo Gario iki Mičigan Sičio, ilgis beveik 40 km. Įsteigtas 2019 m. Indianos kopų nacionalinį parką sudaro smėlio kopos, retmiškiai, šlapynės. Vienas išskirtinesnių parke esančių objektų – eolinis cirkas Big Blowout. Jame ežero vėjai atidengė vadinamas „medžių kapines“, kurios susidarė per miškingą plotą nuolat slenkant smėliui. Kai kurios judančios kopos, pavyzdžiui, Mount Tom, gali pasiekti iki 60 m aukštį. 38 m aukščio Kopa Mount Baldy per metus pajuda apie 4 m sausumos link. Į parko teritorija taip pat įeina Husierio prerija, Hobart Prerio giraitė, Herono gulykla ir Pinhuko pelkė. XIX a. statyti Bailly Homestead ir Chellberg Farm ūkiai įtraukti į nacionalinį istorinių vietų registrą. Prieš parko įkurimą 2019 m., Indianos kopos turėjo nacionalinės ežero pakrantės statusą. Šis buvo suteiktas 1966 m., po 50 metų trukusios kovos, siekiant apsaugoti kopas nuo industrializacijos antplūdžio. Numatyta į jį įtraukti 34 km² kopų ir pelkių. Nuo XX a. 8-o dešimtmečio saugomos teritorijos plotas vis didėjo dėka aplinkosaugos organizacijų. Jų iniciatyva buvo prijungiama daugiau kopų, todėl dabar bendras parko plotas – 62 km². Parko teritorija nėra vientisa, jos dalis vieną nuo kitos skiria plieno liejyklos, jėgainės, keletas nedidelių gyvenviečių bei svarbus uostas. Parką kerta paukščių migracijos keliai. Vyrauja įvairiems klimato tipas būdinga augalija: nuo arktinių meškauogių bei pelkinių raudoklių iki tropinių orchidėjų ir kaktusų. Botanistas Henris Čandleris Kaulsas XIX a. 10-ame dešimtetyje betirdamas kopas suformulavo ekologinės sukcesijos sąvoką. Į nacionalinio parko teritoriją įeina Indianos kopų valstijos parkas, įkurtas 1923, o lankytojams atidarytas 1926 m. Jį sudaro 8,8 km² pakrančių, pelkių, kopų bei miškų netoli Čestertono miesto Indianoje. Į jį taip pat įeina 5 km ilgio smėlinga pakrantė, stovyklavimui, žvejybai, žygiavimui skirtų teritorijų. Šaltiniai